Bost emakume kalean

Bost emakume kalean () Ernst Ludwig Kirchner margolari alemanak 1913an egin zuen margolana da. Koloniako Ludwig museoan, Alemanian, erakusten da. Egilearen Berlingo garaiko espresionismo alemaniarrean kokaturiko koadroan, Lehen Mundu Gerraren aurreko gizartearen gainbehera irudikatzen duen adibide bat agertzen da.https://web.archive.org/web/20120510045521/http://www.museenkoeln.de/museum-ludwig/default.asp?s=1830

1937an naziek arte endekatutzat jo zuten Kirchnerren lana. Hala ere, margolariak bere obraren suntsipena saihestea lortu zuen.

 Deskribapena 
Koadroan, dotore jantzita dauden bost emakume ikusten dira. Prostitutak dira, gauean bezero bila dabiltzanak. Alemaniako hirietan gerra baino lehen ohikoa zen talde mota hori; artistak 1913ko udazkenean ikusi zuen Berlinen. Irudiak luzexkak dira, meheak, beroki luze eta ilunez eta geruzez jantziak, batzuk larruzko lepoekin eta beste batzuk apaingarriekin, baita takoi altuko zapatak eta kapela bitxiak ere, batzuk lumadunak. Itxuraz axolagabekeriaz ari dira, baina ezkutuko begiradek beste zerbait adierazten dute.https://www.arteespana.com/ernstludwigkirchner.htm

Ezkerreko ertzean, automobil baten gurpila ikusten da, modernitatearen eta mugimenduaren ikurra. 
Lau emakume eskuinera begira daude, baina ezkerrean dagoena erakusleiho argiztatu batean finkatzen ari da. 

Kolore berde horixka onirikoa ohikoa da Kirchnerren Berlingo gaueko kale-eszenetan; Alemaniako hiriburuko antzinako gas-argiztapenaren tonalitatea zen. Hiri-arkitektura ia ez dago zirriborratuta. Bestalde, kubista frantsesen eta futurista italiarren eraginak gizartearen gainbehera adierazteko balio dio Kirchnerri.

Hyang-Sook Kim artearen historialariaren arabera, Kirchnerren emakumeen irudikapenak aldatzen ditu Berlingo bere kale-eszenen serieko lehen eszena honek. Dresdenetik Berlinera iritsi zenean, asaldatu egin zen emakume irudi harroak eta haien buruz seguruak ikustean. Lehen aldiz, kaleko prostitutak margotu zituen, hau da, ez putetxeko prostitutak, bezeroak aukeratu arte modu pasiboan itxaroten dutenak, baizik eta emakume aktiboak, kalean bezeroak bilatzeko orduan seguru eta desafiatzaile agertzen zirenak. Hemen, ordea, modu satanizatuan erretratatzen ditu.https://museenkoeln.de/portal/bild-der-woche.aspx?bdw=1997_33

1914an Kirchnerrek xilografia margolan honetatik abiatuta. Antzekoa da baina beste aurpegi batzuekin agertzen dira eta ispiluan alderantzikatua. Bost cocotte izendatu zuen.

 Erreferentziak 

 Ikus, gainera 
 Die Brücke (taldea)

 Kanpo estekak 

Kategoria:Ernst Ludwig Kirchnerren margolanak
Kategoria:Espresionismoko margolanak
Kategoria:1913ko margolanak
Kategoria:Margolan sailak
Kategoria:Prostituzioa margolaritzan
Kategoria:Gauekoak (artean)
Kategoria:Emakumezkoen erretratuak